OFICIAL La 38 de ani, și-a prelungit contractul cu clubul din Superligă! "Samuraiul echipei noastre este un exemplu pentru toți"
Petrolul Ploiești a anunțat prelungirea înțelegerii cu mijlocașul japonez Takayuki Seto.
"Samuraiul echipei noastre și-a prelungit contractul cu Petrolul Ploiești pentru încă un an, până în 2025!
Takayuki Seto are 38 de ani și este un exemplu pentru toți tinerii sportivi, datorită modului de pregătire și a seriozității sale.
Niponul a ajuns în haita lupilor în iulie 2021, a pus umărul la revenirea Petrolului pe prima scenă a fotbalului românesc și are 94 de apariții în tricoul galben-albastru!
Mult succes, Takayuki Seto!", a anunțat Petrolul Ploiești pe rețelele de socializare.
Takayuki Seto, cu Astra din Liga 3 până la titlul de campion al României
Mijlocașul defensiv se află în România din 2007, evoluând până în 2021, cu întreruperi, la Astra Giurgiu.
Cu Astra a ajuns din Liga 3 până în Liga 1, reușind să devină și campion al României în 2016.
El este fotbalistul străin cu cele mai multe prezențe în prima divizie din România, dacă ținem cont că recordmanul portughez Camora de la CFR Cluj a fost naturalizat și a bifat deja selecții la naționala "tricoloră".
Urmăriți SPORT.RO și pe Google News